dh-unibe/image-text_koenigsfelden-charters-post-1500 huggingface dataset:
Wir, Niclaus und Hans Goͤrig, gebruͤdere, wilent eliche sûn Hansen Kriechen, seligen, edelkn̄te, verjehen und tuͤn kunt menglichem mit disem brief, ✳
daz wir beid unverscheidenlich gesunt, wûssent und wolbedacht in eines gerechten lechens wisz empfangen haben un̄ empfachen mit kraft disz ✳
briefs fûr ûns und ûnser lechen erbn̄ ✳ von dem fromen Peter von Kroͤchtal, ✳ schulthn̄ zuͦ Bern, in namen und an stat unser herˀn von Bern ✳
nemlich zechen schuͦpossen und ein fach, ✳ gelegen ze Brugg, ✳ die ze lechen gand von einr herschaft ✳ von Nydoͤw ✳ nach lut und sag eines ✳ wolversigelten briefes, ✳ so wir von iro gnaden ✳ dar umb inne haben. ✳ daz selbe lechen loben wir, die obgn̄tn gebruͤdere, fûr ûns und ûnser lechen ✳
erben ✳ ze besitzen, ✳ ze niessen ✳ und alles daz ze tuͤnde, ✳ daz lechen manne iro lechen herˀn ✳ vom rechten ✳ oder gewonheit tuͤn soͤllent ✳ und gebunden sint ze tuͦnde ✳ bi den eiden, so wir inen ✳ dar umb ✳ gesworn ✳ haben. ✳ und ✳ disz alles in denen ✳ worten, ✳ als vor stat, ✳ stet und vest ze hanne setzen und verbinden ✳ wir ûns und unser lechen erbn̄ inen und iro nachkomem ze rechten gelten und bûrgen vestenklich mit disem ✳ brief. ✳
hie bi waren und sint gezûgen ✳ die fromen ✳ Henman von Liebegg, ✳ Peterman von Buchsi, edelktē, ✳ Peterman von Kroͤchtal ✳ der jung, ✳ burger ze Bern, und ander genuͦg. ✳ und diser dingen ✳ aller zuͦ einer noch meren ✳ sicherheit hab ich, der vorgn̄t Niclaus Kriechen, min eigen ingesigel ✳
gehengkt an disen brief. aber ich, der obgn̄t Hans Goͤrig Kriechen, ✳ wand ich eigens ingesigels nit hab, ✳ erbetten ✳ den fromen Johansen vom
Stein, edelk̄, minen lieben vetter, ✳ burger ze Bern, ✳ daz der sin ingesigel, ✳ doch ime ane schaden, ✳ fûr mich gehengkt hat an disen brief, der geben ✳
ist an dem andren tag mertzen ✳ in dem jar, do man von Cristus gebûrt zalt ✳ viertzehenhundert und sibenzehen jar. ✳
Königsf. 509
wie Hanns Kriechen
seligen zwei sün ✳ von
Peter von Kroùchtal
schùltheiszn̄ ✳ in namēn
der stat Bern ✳ 10 ✳
schuͦposzen ✳ und ein vach
ze Bruͦgg ze lechen
empfanngen hand ✳
Staatsarchiv
AARGAU
1417 ✳
K ✳
C ✳ 16 ✳
f
als die Kriechen ✳ lechen enpfangen hant ✳